ক্রায়োসার্জারি
ক্রায়োসার্জারি (ইংরেজি: Cryosurgery) বা ক্রায়োথেরাপি (ইংরেজি: Cryotherapy) হল অস্ত্রোপচারের অন্যতম একটি আধুনিক পদ্ধতি। ক্রায়োসার্জারি চিকিৎসা পদ্ধতির জনক ইরভিং কুপার। অস্বাভাবিক টিস্যু ধ্বংস করতে নাইট্রোজেন গ্যাস বা আর্গন গ্যাস হতে উৎপাদিত প্রচন্ড ঠান্ডা তরল ত্বকের বাহ্যিক চামড়ার চিকিৎসায় ব্যবহৃত হয় যা ক্রায়োসার্জারি নামে পরিচিত। গ্রিক শব্দ cryo (κρύο) এর অর্থ বরফের মত ঠান্ডা এবং surgery (cheirourgiki – χειρουργική) অর্থ হাতের কাজ। খুব শীতলীকরণ তরল পদার্থ প্রয়োগের মাধ্যমে শরীরের অসুস্থ বা অস্বাভাবিক টিস্যুকে ধ্বংস করার চিকিৎসা পদ্ধতিকে ক্রায়োসার্জারি বলে।